pythainlp/thai-wiki-dataset-v3 huggingface dataset:
อนุสรณ์สถานพระนางวิกตอเรีย (โกลกาตา)

อนุสรณ์สถานพระนางวิกตอเรีย หรือ วิกตอเรียเมมอเรียล (Victoria Memorial) เป็นอาคารหินอ่อนขนาดใหญ่โตในเมืองโกลกาตา รัฐเบงกอลตะวันตก ประเทศอินเดีย ซึ่งสร้างขึ้นในปี 1906 และเสร็จในปี 1921 โดยสร้างขึ้นเพื่อเป็นอนุสรณ์แด่สมเด็จพระราชินีนาถวิกตอเรีย ในขณะนั้นทรงเป็นพระจักรพรรดินีแห่งอินเดีย ในปัจจุบันเป็นพิพิธภัณฑ์และสถานที่ท่องเที่ยวภายใต้การอุปถัมภ์ของกระทรวงวัฒนธรรม อาคารตั้งอยู่บน ไมดัน (Maidan; พื้น) ริมฝั่งแม่น้ำหูฆลี ใกล้กับถนนชวาหรลาล เนหรู
สถาปนิกผู้ก่อสร้างคือวิลเลียม เอเมอร์เซิน (William Emerson; 1843–1924) ประธานราชวิทยาลัยสถาปนิกบริเตน (Royal Institute of British Architects) ออกแบบโดยใช้สถาปัตยกรรมฟื้นฟูอินโด-ซาราเซน โดยผสมผสานรูปแบบสถาปัตยกรรมบนิเตนเขนกับสถาปัตยกรรมโมกุล และยังประกอบด้วยอิทธิพลจากสถาปัตยกรรมเวเนเชียนกอทิก, สถาปัตยกรรมอียิปต์โบราณ, เดกกัน และอิสลาม อาคารมีขนาด และสูง  สร้างขึ้นโดยใช้หินอ่อนมักครานาขาว
Victoria Memorial, Iconic view of Victoria Memorial on the lake, Kolkata, India.jpg
Victoria Memorial, King Edward VII Arch, Kolkata, India.jpg
Victoria Memorial and Trees, Calcutta, India.jpg
==อ้างอิง==
พิพิธภัณฑ์ในประเทศอินเดีย
สิ่งก่อสร้างในโกลกาตา
อนุสาวรีย์และอนุสรณ์สถานของสมเด็จพระราชินีนาถวิกตอเรีย
ตาช-อุล-มัสยิด

ตาช-อุล-มัสยิด (تَاجُ ٱلْمَسْجِد; Tāj-ul-Masjid) หรือ ตาจ-อุล-มสาญิด (تَاجُ ٱلْمَسَاجِد|Tāj-ul-Masājid|lit=มงกุฏแห่งมัสยิดทั้งปวง) เป็นมัสยิดในเมืองโภปาล, ประเทศอินเดีย และเป็นมัสยิดที่มัสยิดที่ใหญ่ที่สุดในประเทศอินเดีย และเป็นหนึ่งในมัสยิดที่ใหญ่ที่สุดในเอเชีย
ฟาซาดของมัสยิดเป็นสีชมพู และประดับด้วยเสาอะษานทรงแปดเหลี่ยม สูง 18 ชั้น สองหอ มัสยิดนั้นสร้างขึ้นด้วยสถาปัตยกรรมโมกุล เช่นเดียวกับมัสยิดจามาที่เดลี หรือมัสยิดบาดชาฮีที่ลาฮอร์
==ระเบียงภาพ==
==อ้างอิง==
มัสยิดในประเทศอินเดีย
สิ่งก่อสร้างในรัฐมัธยประเทศ
เธรนะดีเหยื่อฮิโรชิมะ

เธรนะดีเหยื่อฮิโรชิมะ (Threnody to the Victims of Hiroshima; Tren Ofiarom Hiroszimy) เป็นบทเพลงสำหรับกลุ่มเครื่องสายทั้งหมด 52 ชิ้น ประพันธ์โดย กชึชตอฟ แปนแดแรตสกี เมื่อปี พ.ศ. 2503 ซึ่งประพันธ์แด่ผู้ประสบภัยชาวฮิโรชิม่าที่ถูกสังหารและบาดเจ็บสาหัสจากอาวุธนิวเคลียร์ โดยเครื่องบิน บี-29 ในช่วงสงครามโลกครั้งที่สอง
ความยาวของบทเพลงนี้มีความยาวถึง 8 นาที 37 วินาที สำหรับเครื่องสายทั้งหมด 52 ชิ้น โดยมีไวโอลิน 24 คัน วิโอลา 10 คัน เชลโล 10 ตัว ดับเบิ้ลเบส 8 ตัว ซึ่งมีเทคนิคคือ การชักไวโอลินบนหย่อง ใช้นิ้วตบ การสั่นไวโอลิน การดีดไวโอลิน (Pizzcato) โดยโน้ตที่เป็นสีดำขนาดใหญ่ จะเป็นเสียงกัด รูปแบบหนึ่งที่เป็นกลุ่มก้อนของเสียงขนาดใหญ่เรียกว่า Sound Mass
งานประพันธ์คลาสสิก
พระยาราชสงคราม (กร หงสกุล)

พลเรือตรี พระยาราชสงคราม (กร หงสกุล) (16 พฤศจิกายน 2406 – 14 ธันวาคม 2457) เป็นขุนนาง นายทหารเรือชาวไทย อดีตองคมนตรี อดีตมรรคนายก วัดอรุณราชวรารามราชวรมหาวิหาร และเป็นนายช่างผู้ควบคุมการต่อ เรือพระที่นั่งสุพรรณหงส์ ลำปัจจุบัน
== ประวัติ ==
พระยาราชสงคราม (กร หงสกุล) เกิดเมื่อวันจันทร์ ขึ้น 6 ค่ำ เดือน 12 ปีกุน เบญจศก จุลศักราช 1125 ตรงกับวันจันทร์ที่ 16 พฤศจิกายน พ.ศ. 2406 เป็นบุตรชายของ พระยาราชสงคราม (ทัด หงสกุล)
พระยาราชสงครามสมรสกับภรรยาเอกชื่อ เยื้อน ซึ่งเป็นบุตรสาวของ พระยาศรีสุนทรโวหาร (น้อย อาจารยางกูร) แต่ไม่มีบุตรธิดาด้วยกัน แต่พระยาราชสงครามมีบุตรธิดาจำนวน 5 คนที่เกิดจากอนุภรรยา 2 คน
เกิดจากอนุภรรยาชื่อ อรุณ จำนวน 4 คนคือ
นายเตียบ เกิดเมื่อปีจอ พ.ศ. 2453
นายจวบ เกิดเมื่อปีกุน พ.ศ. 2454
นายสืบ เกิดเมื่อปีฉลู พ.ศ. 2456
ดวงกมล (ญ) เกิดเมื่อปีขาล พ.ศ. 2457
เกิดจากอนุภรรยาชื่อ สงวน จำนวน 1 คนคือ
เจียด เกิดเมื่อปีวอก พ.ศ. 2451
ด้านการศึกษา พระยาราชสงครามได้รับการศึกษาวิชางานช่างจาก พระยาราชสงคราม (ทัด) ผู้เป็นบิดาพร้อมกับพี่น้องอีก 2 คนคือ พระยาสามภพพ่าย (เจริญ) และ พระนวโกวิท (เกลื่อน)
ด้านการรับราชการ พระยาราชสงครามได้ถวายตัวเป็นมหาดเล็กใน พระบาทสมเด็จพระจุลจอมเกล้าเจ้าอยู่หัว เมื่อปีเถาะ พ.ศ. 2422 จากนั้นจึงได้รับใช้ใต้เบื้องพระยุคลบาทด้วยการเป็นนายช่างนายกองในการก่อสร้างและปฏิสังขรณ์สถานที่สำคัญ เช่น
พระราชวังดุสิต
วัดเบญจมบพิตรดุสิตวนารามราชวรวิหาร
วัดอรุณราชวรารามราชวรมหาวิหาร
วัดปรมัยยิกาวาส
ต่อมาท่านได้รับหน้าที่ในการออกแบบและควบคุมการต่อเรือพระที่นั่งสุพรรณหงส์ลำใหม่แทนเรือพระที่นั่งศรีสุพรรณหงส์ซึ่งทรุดโทรมยากแก่การบูรณะซ่อมแซมโดยเรือพระที่นั่งลำนี้ต่อขึ้นในปลายรัชกาลที่ 5 และมาแล้วเสร็จในต้นรัชกาลที่ 6
หลังจากที่ พระบาทสมเด็จพระมงกุฎเกล้าเจ้าอยู่หัว เสด็จขึ้นครองสิริราชสมบัติได้ไม่ถึงปีพระยาราชสงครามก็กราบถวายบังคมลาออกจากราชการในตำแหน่ง ผู้บัญชาการกรมทหารเรือฝ่ายบก รับเบี้ยบำนาญเมื่อวันที่ 6 พฤษภาคม พ.ศ. 2454 และถึงแก่กรรมเมื่อวันที่ 14 ธันวาคม พ.ศ. 2457ขณะอายุได้ 51 ปีโดยได้พระราชทานเพลิงศพเมื่อวันที่ 16 เมษายน พ.ศ. 2460 ที่ วัดเครือวัลย์วรวิหาร 
== ตำแหน่งหน้าที่ราชการและหน้าที่อื่น ๆ ==
ปลัดกรมช่างทหารในไทยขวา
เจ้ากรมช่างทหารในซ้าย
จางวางกรมช่างทหารใน
25 กันยายน พ.ศ. 2444 องคมนตรี
26 มิถุนายน พ.ศ. 2445 มรรคนายก วัดอรุณราชวรารามราชวรมหาวิหาร
1 กันยายน พ.ศ. 2445 เจ้ากรมยุทธโยธา
6 พฤษภาคม พ.ศ. 2454 ออกจากราชการ
== บรรดาศักดิ์และยศทหาร ==
=== บรรดาศักดิ์ ===
พ.ศ. 2429 ขุนพรหมรักษา ถือศักดินา ๘๐๐
3 พฤษภาคม พ.ศ. 2436 พระราชโยธาเทพ ถือศักดินา ๑๖๐๐ 
20 เมษายน พ.ศ. 2444 พระยาราชสงคราม ถือศักดินา ๓๐๐๐
=== ยศทหาร ===
พันโท
เรือเอก
22 มีนาคม พ.ศ. 2449 พลเรือตรี
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
ประวัติศาสตร์ ทุกที่
ขุนนางไทย
บรรดาศักดิ์ชั้นพระยา
ลีโอ วาแรดการ์

ลีโอ เอริก วาแรดการ์ (Leo Eric Varadkar) เป็นนักการเมืองและแพทย์ชาวไอริช นายกรัฐมนตรีไอร์แลนด์คนปัจจุบัน ตั้งแต่เดือนมิถุนายน ค.ศ. 2017 ถึง 2020 และ ค.ศ 2022 และรองนายกรัฐมนตรีไอร์แลนด์ตั้งแต่ ค.ศ. 2020 ถึง 2022
บุคคลที่เกิดในปี พ.ศ. 2522
บุคคลที่ยังมีชีวิตอยู่
นายกรัฐมนตรีไอร์แลนด์
นักการเมืองที่มีความหลากหลายทางเพศ
บุคคลจากดับลิน
ชายรักร่วมเพศชาวไอริช
ไชนีสโปรเฟสชันแนลเบสบอลลีก

ไชนีสโปรเฟสชันแนลเบสบอลลีก (Chinese Professional Baseball League; ) เป็นลีกเบสบอลสูงสุดของไต้หวัน ก่อตั้งในปี ค.ศ. 1989
==ทีม==



{|class=wikitable
!สโมสร
!ชื่อจีน
!ที่ตั้ง
!สนาม
!ความจุ
!เข้าร่วม
|-
|CTBC Brothers
|中信兄弟
|ไถจง*
|Taichung Intercontinental Baseball Stadium*
|style="text-align:right;"|20,000
|1990
|-
|Fubon Guardians
|富邦悍將
|ซินเป่ย์
|Xinzhuang Baseball Stadium
|style="text-align:right;"|12,500
|1993
|-
|Rakuten Monkeys
|樂天桃猿
|เถา-ยฺเหวียน
|Taoyuan International Baseball Stadium
|style="text-align:right;"|20,000
|2004
|-
|Uni-President 7-Eleven Lions
|統一7-ELEVEN獅
|ไถหนาน
|Tainan Municipal Baseball Stadium
|style="text-align:right;"|12,000
|1990
|-
|Wei Chuan Dragons
|味全龍
|นครซินจู๋
|Hsinchu CKS Baseball Stadium
|style="text-align:right;"|10,000
|2019
|-
|}
==ดูเพิ่ม==
เมเจอร์ลีกเบสบอล (สหรัฐและแคนาดา)
นิปปงโปรเฟสชันแนลเบสบอล (ญี่ปุ่น)
เคบีโอลีก (เกาหลีใต้)
ไชนาเนชันแนลเบสบอลลีก (จีน)
ฟิลิปปินส์เบสบอลลีก (ฟิลิปปินส์)
==อ้างอิง==
==แหล่งข้อมูลอื่น==
Chinese Professional Baseball League (in Chinese)
History of the Chinese Professional Baseball League (in English)
ลีกเบสบอล
ลีกกีฬาที่ก่อตั้งในปี พ.ศ. 2532
อุทยานแห่งชาติหาดขนอม-หมู่เกาะทะเลใต้

หาดขนอม-หมู่เกาะทะเลใต้ เป็นอุทยานแห่งชาติที่ตั้งอยู่ในจังหวัดนครศรีธรรมราชและจังหวัดสุราษฎร์ธานีของประเทศไทย มีพื้นที่ 111.43 ตารางกิโลเมตร ครอบคลุมพื้นที่สองอำเภอของจังหวัดนครศรีธรรมราช ได้แก่ อำเภอขนอม (ที่ตั้งของที่ทำการอุทยาน) และอำเภอสิชล และสองอำเภอของจังหวัดสุราษฎร์ธานี ได้แก่ อำเภอเกาะสมุยและอำเภอดอนสัก ปัจจุบันอุทยานอยู่ในระหว่างการสำรวจเพิ่มเติมเพื่อประกาศจัดตั้งในราชกิจจานุเบกษา
อุทยานมีหน่วยพิทักษ์อุทยานแห่งชาติสามแห่ง ได้แก่ หน่วยถ้ำเขาวังทอง หน่วยป่าเลนคลองขนอม และหน่วยท้องชิง ภูมิประเทศประกอบด้วยพื้นที่ทางบกและทางทะเลรวมกัน พื้นที่ทางบกประกอบด้วยป่าดิบชื้น ป่าดิบแล้ง ป่าชายเลน ป่าชายหาด และป่าเขาหินปูน จุดที่สูงที่สุดคือยอดเขาหลวง สูง 814 เมตร ส่วนพื้นที่ทางทะเล มีเกาะทั้งหมด 11 เกาะ
== อ้างอิง ==
== แหล่งข้อมูลอื่น ==
อุทยานแห่งชาติหาดขนอม-หมู่เกาะทะเลใต้ ที่สำนักอุทยานแห่งชาติ
หาดขนอม-หมู่เกาะทะเลใต้
หาดขนอม-หมู่เกาะทะเลใต้
อำเภอขนอม
อำเภอสิชล
อำเภอเกาะสมุย
อำเภอดอนสัก
อุทยานแห่งชาติอ่าวมะนาว-เขาตันหยง

อ่าวมะนาว-เขาตันหยง เป็นอุทยานแห่งชาติที่ตั้งอยู่บริเวณพระตำหนักทักษิณราชนิเวศน์ในอำเภอเมืองนราธิวาส จังหวัดนราธิวาส ประเทศไทย มีพื้นที่ 58.58 ตารางกิโลเมตร ปัจจุบันอุทยานอยู่ในระหว่างการสำรวจเพิ่มเติมเพื่อประกาศจัดตั้งในราชกิจจานุเบกษา ลักษณะภูมิประเทศของอุทยาน แบ่งเป็นหาดอ่าวมะนาวและเขาตันหยง โดยหาดอ่าวมะนาวเป็นหาดทรายสลับด้วยโขดหินแกรนิต ส่วนภูเขาตันหยงนั้นมีความสูง 293 เมตร และมีป่าสงวนเขาตันหยงล้อมรอบ
== ประวัติ ==
สำนักงานป่าไม้ปัตตานีได้สำรวจพื้นที่บริเวณป่าเขาตันหยงซึ่งเป็นป่าสงวนแห่งชาติพิเศษนอกเขตพระราชฐานพระตำหนักทักษิณราชนิเวศน์ และได้จัดตั้งเป็นวนอุทยานอ่าวมะนาวเมื่อวันที่ 21 เมษายน พ.ศ. 2536 ต่อมา ดร.ปลอดประสพ สุรัสวดี (อธิบดีกรมป่าไม้ในขณะนั้น) ได้เสนอให้จัดตั้งวนอุทยานอ่าวมะนาวเป็นอุทยานแห่งชาติทางทะเล โดยจัดส่งเจ้าหน้าที่ออกสำรวจพื้นที่บริเวณอ่าวมะนาวและเตรียมจัดตั้งเป็นอุทยานแห่งชาติต่อไป และใน พ.ศ. 2544 ได้เปลี่ยนชื่ออุทยานเป็น อุทยานแห่งชาติอ่าวมะนาว-เขาตันหยง
== อ้างอิง ==
== แหล่งข้อมูลอื่น ==
อุทยานแห่งชาติอ่าวมะนาว-เขาตันหยง ที่สำนักอุทยานแห่งชาติ
อ่าวมะนาว-เขาตันหยง
อำเภอเมืองนราธิวาส
ชเต็ฟฟัน อิลซังเคอร์

ชเต็ฟฟัน อิลซังเคอร์ (เกิดวันที่ 18 พฤษภาคม ค.ศ. 1989) เป็นนักฟุตบอลชาวออสเตรีย ปัจจบันลงเล่นในตำแหน่งกองกลาง#กองกลางตัวรับให้แก่เจนัว สโมสรในเซเรียบี และทีมชาติออสเตรีย
อิลซังเคอร์ ได้เป็นตัวแทนประเทศของเขาในการแข่งขันชิงแชมป์ยุโรปรุ่นอายุไม่เกิน 19 ปี และเป็นสมาชิกของทีมรุ่นอายุไม่เกิน 21 ปีด้วย ก่อนที่จะลงเล่นให้กับทีมชาติชุดใหญ่มาตั้งแต่ปี ค.ศ. 2014 เขายังได้ลงเล่นในการแข่งขันฟุตบอลชิงแชมป์แห่งชาติยุโรป 2016 และ 2020
== สโมสรอาชีพ ==
อิลซังเคอร์เริ่มเล่นฟุตบอลกับทีมเยาวชนของแอร์สเทอฮัลเลินเนอร์ในฐานะผู้รักษาประตู แต่ภายหลังเปลี่ยนไปเล่นในตำแหน่งกองกลางแทน ต่อมาใน ค.ศ. 2005 เขาเซ็นสัญญากับเร็ดบุลซัลทซ์บวร์ค โดยจะได้เล่นให้แก่ทีมจูเนียร์ก่อน
ในวันที่ 4 เมษายน ค.ศ. 2009 อิลซังเคอร์มีชื่อเป็นตัวสำรองของทีมชุดใหญ่ในเกมลีกเป็นครั้งแรก ต่อมาเขาได้ลงเล่นนัดแรกให้แก่ทีมชุดใหญ่ในฟุตบอลถ้วยในประเทศเมื่อวันที่ 15 สิงหาคม ค.ศ. 2009 ต่อมาในวันที่ 25 สิงหาคม ค.ศ. 2009 เขาได้ลงเล่นระดับทวีปเป็นครั้งแรกในยูฟ่าแชมเปียนส์ลีกรอบคัดเลือกนัดที่พบกับมักกะบีไฮฟา หลังจบฤดูกาล 2009–10 เขาได้เซ็นสัญญากับเอ็สเฟา แมตเตอร์บวร์ก ต่อมาใน ค.ศ. 2012 เขาย้ายกลับสู่เร็ดบุลซัลทซ์บวร์ค ซึ่งในครั้งนี้ เขาเป็นตัวหลักของทีมแล้ว โดยเขาได้ต่อสัญญากับสโมสรไปจนถึง ค.ศ. 2018
ในวันที่ 31 มกราคม ค.ศ. 2020 อิลซังเคอร์ย้ายร่วมไอน์ทรัคท์ฟรังค์ฟวร์ทด้วยสัญญาที่จะมีผลจนถึง ค.ศ. 2022
== เกียรติประวัติ ==
เร็ดบุลซัลทซ์บวร์ค
ออสเตรียนบุนเดิสลีกา:  2013–14, 2014–15
ออสเตรียนคัพ: 2013–14
ไอน์ทรัคท์ฟรังค์ฟวร์ท
ยูฟ่ายูโรปาลีก: 2021–22
==อ้างอิง==
== แหล่งข้อมูลอื่น ==
กองกลางฟุตบอล
นักฟุตบอลชาวออสเตรีย
ผู้เล่นสโมสรฟุตบอลเร็ดบุลซัลทซ์บวร์ค
ผู้เล่นแอร์เบ ไลพ์ซิช
ผู้เล่นไอน์ทรัคท์ฟรังค์ฟวร์ท
ผู้เล่นสโมสรคริกเกตและฟุตบอลเจนัว
ผู้เล่นในออสเตรียนฟุตบอลบุนเดิสลีกา
ผู้เล่นในบุนเดิสลีกา
ผู้เล่นในซไวเทอบุนเดิสลีกา
นักฟุตบอลเยาวชนทีมชาติออสเตรีย
นักฟุตบอลทีมชาติออสเตรีย
ผู้เล่นในฟุตบอลชิงแชมป์แห่งชาติยุโรป 2016
ผู้เล่นในฟุตบอลชิงแชมป์แห่งชาติยุโรป 2020
บุคคลจากรัฐซัลทซ์บวร์ค
ผู้เล่นในชุดชนะเลิศยูฟ่ายูโรปาลีก
นักฟุตบอลต่างชาติในลีกอิตาลี
เขตผู้ว่าราชการอัซซอฮิเราะฮ์

เขตผู้ว่าราชการอัซซอฮิเราะฮ์ (محافظة الظاهرة; Muḥāfaẓat aẓ-Ẓāhirah) เป็นหนึ่งในเขตผู้ว่าราชการ (มุฮัฟฟะเซาะฮ์) ของประเทศโอมาน ซึ่งเคยเป็นแคว้น (มินเฎาะเกาะฮ์) มาก่อน จากนั้นได้เปลี่ยนแปลงฐานะเป็นเขตผู้ว่าราชการในวันที่ 28 ตุลาคม ค.ศ. 2011
==จังหวัด==
เขตผู้ว่าราชการอัซซอฮิรียะฮ์แบ่งออกเป็น 3 จังหวัด (วิลายัต):
อิบรี
ยันกุล
ฎ็อนก์
==เขตผู้ว่าราชการก่อน ค.ศ. 2007==
จนถึงเดือนตุลาคม ค.ศ. 2006 เคยมีสองอดีตวิลายัต (จังหวัด) ในแคว้นนี้ คือ: อัลบุรัยมี และมะฮ์เฎาะฮ์. เขตผู้ว่าราชการอัลบุรัยมีถูกก่อตั้งขึ้นในเดือนตุลาคม ค.ศ. 2006 ในฐานะเขตผู้ว่าราชการใหม่ เช่นเดียวกันกับ อัซซุนัยนะฮ์ จังหวัดที่สาม ถูกสร้างขึ้นจากบริเวณชนบทของอัลบุรัยมีกับมะฮ์เฎาะฮ์
==อ้างอิง==
อัซซอฮิเราะฮ์
อัซซอฮิเราะฮ์
อัซซอฮิเราะฮ์
โฟลรีอาน ไคลน์

โฟลรีอาน ไคลน์ (เกิดวันที่ 17 พฤศจิกายน ค.ศ. 1986) เป็นนักฟุตบอลชาวออสเตรียที่เล่นในตำแหน่งกองหลังให้กับเอาส์ทรีอาวีนในออสเตรียนบุนเดิสลีกา
== สโมสรอาชีพ ==
ในเดือนกันยายน ค.ศ. 1994 ไคลน์เริ่มต้นอาชีพกับทีมเยาวชนของแล็สค์ลินทซ์ และได้เลื่อนขึ้นสู่ทีมชุดใหญ่ในเดือนกรกฎาคม ค.ศ. 2004 เขาถูกปล่อยยืมตัวให้กับ Blau-Weiß Linz ในฤดูกาล 2003–04 และกลับสู่ลินทซ์หลังจบฤดูกาลนั้น เขาได้ลงเล่น 163 นัด และทำประตูได้ 13 ลูกจาก 14 ปีที่อยู่กับลินทซ์ ไคลน์เซ็นสัญญาสองปีกับเอาส์ทรีอาวีนเมื่อวันที่ 30 เมษายน ค.ศ. 2009 ต่อมาใน ค.ศ. 2012 เขาย้ายไปเร็ดบุลซัลทซ์บวร์ค
หลังหมดสัญญากับซัลทซ์บวร์คเมื่อวันที่ 1 กรกฎาคม ค.ศ. 2014 ไคลน์ได้ย้ายไปเฟาเอ็ฟเบ ชตุทการ์ท แบบไม่มีค่าตัว ต่อมาในวันที่ 6 พฤษภาคม ค.ศ. 2014 เขาต่อสัญญากับสโมสรจนถึงเดือนมิถุนายน ค.ศ. 2017 และในวันที่ 23 สิงหาคม ค.ศ. 2017 เขาได้ย้ายกลับเอาส์ทรีอาวีน
== เกียรติประวัติ ==
เร็ดบุลซัลทซ์บวร์ค
ออสเตรียนบุนเดิสลีกา: 2013–14
ออสเตรียนคัพ: 2013–14
== อ้างอิง ==
กองหลังฟุตบอล
นักฟุตบอลชาวออสเตรีย
นักฟุตบอลทีมชาติออสเตรีย
ผู้เล่นในออสเตรียนฟุตบอลบุนเดิสลีกา
ผู้เล่นในบุนเดิสลีกา
ผู้เล่นในซไวเทอบุนเดิสลีกา
ผู้เล่นสโมสรฟุตบอลเอาส์ทรีอาวีน
ผู้เล่นสโมสรฟุตบอลเร็ดบุลซัลทซ์บวร์ค
ผู้เล่นเฟาเอ็ฟเบ ชตุทการ์ท
ผู้เล่นในฟุตบอลชิงแชมป์แห่งชาติยุโรป 2016
บุคคลจากลินทซ์
โบสถ์น้อยเซนต์จอร์จ ปราสาทวินด์เซอร์

โบสถ์น้อยเซนต์จอร์จ (St George's Chapel) ในปราสาทวินด์เซอร์ เป็นโบสถ์คริสต์สถาปัตยกรรมกอทิก ถือเป็นโบสถ์ที่อยู่ภายใต้อำนาจของกษัตริย์อังกฤษโดยตรง และถือเป็นโบสถ์ประจำเครื่องราชอิสริยาภรณ์การ์เตอร์ โบสถ์น้อยเซนต์จอร์จตั้งอยู่ทิศตะวันตกของปราสาทวินด์เซอร์ พระเจ้าเอ็ดเวิร์ดที่ 3 ทรงสร้างโบสถ์ระหว่างปี ค.ศ. 1475 ถึง 1511 และโบสถ์ได้รับการขยายอย่างใหญ่โตในคริสต์ศตวรรษที่ 15 ห้องโถงของโบสถ์สามารถจุคนได้ราว 800 คน เป็นสถานที่ใช้จัดราชพิธีสำคัญหลายอย่าง เช่น พิธีเสกสมรส พิธีศพ
==แหล่งข้อมูลอื่น==
เว็บไซต์ราชการของโบสถ์
St George's Chapel Archives & Chapter Library
Charity Commission website
A church near you / what's on in the chapel
Crests for the Knights of the Garter
ปราสาทวินด์เซอร์
สิ่งก่อสร้างในคริสต์ศตวรรษที่ 15
ยาค็อพ ยันท์เชอร์

ยาค็อพ ยันท์เชอร์ (เกิดวันที่ 8 มกราคม ค.ศ. 1989) เป็นนักฟุตบอลชาวออสเตรียที่เล่นในตำแหน่งปีกหรือกองหน้าให้กับสโมสรคิตฉีในฮ่องกงพรีเมียร์ลีก
== สโมสรอาชีพ ==
ยันท์เชอร์เกิดที่กราซ เขาได้เริ่มต้นเล่นฟุตบอลกับสโมสรกีฬา Unterpremstätten und LUV Graz ในสตีเรียลีก ต่อมาใน ค.ศ. 2003 เขาในวัยเพียง 14 ปี ได้ย้ายไปสตวร์มกราซ ต่อมาในวันที่ 20 ตุลาคม ค.ศ. 2007 เขาได้ลงเล่นให้กับทีมชุดใหญ่ของกราซเป็นครั้งแรกในนัดที่พบกับเร็ดบุลซัลทซ์บวร์ค ต่อมาเขาทำประตูแรกในระดับอาชีพเมื่อวันที่ 24 พฤศจิกายน ค.ศ. 2007 ในนัดที่พบกับ SCR Altach
ในวันที่ 3 มิถุนายน ค.ศ. 2010 ยันท์เชอร์เซ็นสัญญา 4 ปีกับเร็ดบุลซัลทซ์บวร์ค ต่อมาในวันที่ 6 กันยายน ค.ศ. 2012 เขาถูกปล่อยยืมตัวให้กับดีนาโมมอสโก ต่อมาในวันที่ 1 กันยายน ค.ศ. 2013 ยันท์เชอร์เซ็นสัญญากับสโมสรเอ็นอีซีในเอเรอดีวีซีของเนเธอร์แลนด์ ซึ่งเขาได้อยู่กับสโมสรเพียงฤดูกาลเดียวก่อนที่สโมสรจะต้องตกชั้นหลังจบฤดูกาล
ในวันที่ 24 มิถุนายน ค.ศ. 2016 ยันท์เชอร์ย้ายไปสโมสร Çaykur Rizespor ในตุรกี ต่อมาในวันที่ 9 พฤษภาคม ค.ศ. 2018 เขาช่วยให้สตวร์มกราซเอาชนะเร็ดบุลซัลทซ์บวร์คในช่วงต่อเวลาพิเศษของนัดชิงชนะเลิศออสเตรียนคัพฤดูกาล 2017–18 ทำให้กราซคว้าแชมป์ฟุตบอลคัพนี้ได้สำเร็จ
== ทีมชาติ ==
ยันท์เชอร์เคยเล่นให้กับทีมชาติออสเตรียรุ่นอายุไม่เกิน 19, 20 และ 21 ปี เขาได้ลงเล่นให้กับทีมชาติชุดใหญ่เป็นครั้งแรกเมื่อวันที่ 6 มิถุนายน ค.ศ. 2009 ในรายการฟุตบอลโลก 2010 รอบคัดเลือก นัดที่พบกับเซอร์เบีย เขาทำประตูแรกในนามทีมชาติในนัดที่พ่ายแพ่ต่อสเปน 1–5
== ประตูในนามทีมชาติ ==
== เกียรติประวัติ ==
เร็ดบุลซัลทซ์บวร์ค
ออสเตรียนบุนเดิสลีกา: 2012
ออสเตรียนคัพ: 2012
Sturm Graz
ออสเตรียนคัพ: 2010, 2018
== อ้างอิง ==
== แหล่งข้อมูลอื่น ==
Voetbal International profile 
กองกลางฟุตบอล
ปีกฟุตบอล
นักฟุตบอลชาวออสเตรีย
นักฟุตบอลทีมชาติออสเตรีย
ผู้เล่นในออสเตรียนฟุตบอลบุนเดิสลีกา
ผู้เล่นในรัสเซียนพรีเมียร์ลีก
ผู้เล่นในเอเรอดีวีซี
ผู้เล่นในสวิสซูเปอร์ลีก
ผู้เล่นสโมสรฟุตบอลเร็ดบุลซัลทซ์บวร์ค
ผู้เล่นสโมสรฟุตบอลดีนาโมมอสโก
ผู้เล่นในซือเปร์ลีก
ผู้เล่นในฟุตบอลชิงแชมป์แห่งชาติยุโรป 2016
บุคคลจากกราทซ์
ซีทีวี

ซีทีวี (Zee TV; ज़ी टीवी) เป็นช่องโทรทัศน์ที่นำเสนอรายการบันเทิงทั่วไปในรูปแบบภาษาฮินดีโดยมี Essel Group เป็นเจ้าของในอินเดีย ซึ่งช่องนี้มีความเกี่ยวข้องกับช่องอื่น ๆ ที่ให้บริการในภาษาฮินดี, ภาษาอังกฤษและภาษาประจำภูมิภาคของอินเดีย ซีทีวีและช่องอื่น ๆ ดำเนินการอยู่ภายใต้บริษัท Zee Entertainment Enterprises ซึ่งเป็นบริษัทในเครือของ Essel Group โดยมีประธานบริษัทคือ สุภาษ จันทระ (Subhash Chandra) ซึ่งเป็นผู้ให้การสนับสนุนพรรคภารตียชนตา ในราชยสภา Zee TV ออกอากาศครั้งแรกในวันที่ 2 ตุลาคม พ.ศ. 2535 ในช่องรายการหลัก โดยบริษัท Zee Telefirms Ltd. (ภายหลังเปลี่ยนชื่อเป็น Zee Entertainment Enterprises) ช่องนี้คือช่องแรกที่ออกอากาศด้วยภาษาฮินดีในประเทศอินเดีย
==ประวัติ==
ในปี พ.ศ. 2535 บริษัท Empire Holding จำกัด บริษัทในเครือของ บริษัท Essel Group ได้เปลี่ยนชื่อเป็น Zee Telefirms Ltd ซึ่งเป็นส่วนหนึ่งของการลงทุนของ Essel Group ในด้านสื่อมวลชนและความบันเทิง ซีทีวี ออกอากาศเป็นช่องรายการหลักของบริษัท (flagship channel) ช่องนี้เริ่มออกอากาศครั้งแรกในวันที่ 1 ตุลาคม พ.ศ. 2535 บริษัท Zee Telefirms จำกัด ได้เปลี่ยนเป็นบริษัท Zee Entertainment Enterprises จำกัด ในวันที่ 10 มกราคม พ.ศ. 2550 ซึ่งยังคงออกอากาศช่องรายการในชื่อ Zee Network ในปี พ.ศ. 2556 ซีทีวีและช่องในเครือได้มีการปรับภาพลักษณ์ใหม่ครั้งใหญ่
==อ้างอิง==
==แหล่งข้อมูลอื่น==
Zee TV India
สถานีโทรทัศน์ในประเทศอินเดีย
เบสบอลทีมชาติจีนไทเป

เบสบอลทีมชาติจีนไทเป เป็นทีมเบสบอลระดับทีมชาติของไต้หวัน เป็นตัวแทนของไต้หวันในการแข่งขันเบสบอลระดับนานาชาติเช่น เวิลด์เบสบอลคลาสสิก และ เบสบอลชิงแชมป์เอเชีย เป็นต้น
== เกียรติประวัติและได้รับการยอมรับ ==
เบสบอลชิงแชมป์เอเชีย
* อันดับ 1, 1983 (Together with Japan and South Korea), 1987, 1989 (Together with Japan and South Korea), 2001, 2019
* อันดับ 2, 1955, 1969, 1985 (Together with South Korea), 2003, 2005, 2009, 2012, 2015
* อันดับ 3, 1959, 1962, 1963, 1965, 1967, 1971, 1973, 1975, 1993, 1995, 1997, 1999
* อันดับ 4, 1954, 1975
* อันดับ 5, 1971
เอเชียนเกมส์
* อันดับ 1 1990 (Demonstration sport), 2006
* อันดับ 2, 2002, 2010
* อันดับ 3, 1994, 1998
อินเตอร์คอนติเนนทอลคัพ
* อันดับ 3, 2006
เบสบอลเวิลด์คัพ
* อันดับ 2, 1984
* อันดับ 3, 1986, 1988, 2001
* อันดับ 4, 1982, 2003
* อันดับ 5, 1973
== ดูเพิ่ม ==
ไชนีสโปรเฟสชั่นแนลเบสบอลลีก
== อ้างอิง ==
== แหล่งข้อมูลอื่น ==
Chinese Taipei Baseball Association Official Website
The Official Website of the Beijing 2008 Olympic Games
Taiwan Culture Portal: The pride and sorrow of Taiwan adult national baseball teams  (in English)
จีนไทเป
เบสบอลทีมชาติเวเนซุเอลา

เบสบอลทีมชาติเวเนซุเอลา เป็นทีมเบสบอลระดับทีมชาติของประเทศเวเนซุเอลา เป็นตัวแทนของประเทศเวเนซุเอลาในการแข่งขันเบสบอลระดับนานาชาติเช่น เวิลด์เบสบอลคลาสสิก และ เบสบอลเวิลด์คัพ เป็นต้น
== ดูเพิ่ม ==
เวเนซุเอลาโปรเฟสชั่นแนลเบสบอลลีก
== อ้างอิง ==
== แหล่งข้อมูลอื่น ==
เวเนซุเอลา
เบสบอลทีมชาติสาธารณรัฐโดมินิกัน

เบสบอลทีมชาติสาธารณรัฐโดมินิกัน เป็นทีมเบสบอลระดับทีมชาติของสาธารณรัฐโดมินิกัน เป็นตัวแทนของสาธารณรัฐโดมินิกันในการแข่งขันเบสบอลระดับนานาชาติเช่น เวิลด์เบสบอลคลาสสิก และ เบสบอลเวิลด์คัพ เป็นต้น
== ดูเพิ่ม ==
โดมินิกันโปรเฟสชั่นแนลเบสบอลลีก
== อ้างอิง ==
== แหล่งข้อมูลอื่น ==
A site about baseball in the Dominican Republic
โดมินิกัน
เขตผู้ว่าราชการอัดดาคิลียะฮ์

เขตผู้ว่าราชการอัดดาคิลียะฮ์ (محافظة الداخلية Muḥāfaẓat ad-Dāḫilīyah) เป็นหนึ่งในเขตผู้ว่าราชการ (มุฮัฟฟะเซาะฮ์) ของประเทศโอมาน โดยมีนิซวาเป็นเมืองหลัก ซึ่งเคยเป็นแคว้น (มินเฏาะกาะฮ์) มาก่อน จากนั้นได้เปลี่ยนแปลงฐานะเป็นเขตผู้ว่าราชการในวันที่ 28 ตุลาคม ค.ศ. 2011
==จังหวัด==
เขตผู้ว่าราชการอัดดาคิลียะฮ์ แบ่งออกเป็น 8 จังหวัด (วิลายัต):
นิซวา
ซะมาอิล
บะฮ์ลา
อาดัม
อัลฮัมรออ์
มะนะฮ์
อิซกี
บิดบิด
==อ้างอิง==
อัดดาคิลียะฮ์
อัดดาคิลียะฮ์
สะพานควังอัน

สะพานควังอัน (광안대교; Gwangandaegyo) หรือ สะพานเพชร เป็นสะพานแขวนที่ตั้งอยู่ในปูซาน ประเทศเกาหลีใต้ ซึ่งเชื่อมต่อเขตแฮอุนแดกับเขตซูย็อง พื้นผิวถนนยาวประมาณ 6,500 เมตร โดยมีสะพานที่ทอดยาว 7,420 เมตร นับเป็นสะพานที่ยาวที่สุดเป็นอันดับสองของประเทศรองจากสะพานอินช็อน
การก่อสร้างเริ่มขึ้นในปี พ.ศ. 2537 และได้ข้อเสร็จสิ้นในเดือนธันวาคม พ.ศ. 2545 โดยมีค่าใช้จ่ายทั้งหมด 789.9 พันล้านวอน สะพานนี้เปิดชั่วคราวในเดือนกันยายนและตุลาคม พ.ศ. 2545 สำหรับการแข่งขันเอเชียนเกมส์ 2002 อย่างไรก็ตาม สะพานก็ยังไม่เปิดอย่างเป็นทางการจนถึงเดือนมกราคม พ.ศ. 2546
== ประวัติ ==
สะพานนี้ได้รับการพาดหัวข่าวต่างประเทศในเดือนกุมภาพันธ์ พ.ศ. 2562 เมื่อเรือขนส่งสินค้ารัสเซีย (ซึ่งเพิ่งออกจากท่าเรือปูซานและมุ่งหน้าไปยังวลาดีวอสตอค) ได้ชนเข้ากับสะพาน ผลที่ตามมา เกิดรูกว้างห้าเมตรฉีกเข้าไปในส่วนล่างของสะพานสองระดับ แต่ไม่มีรายงานการบาดเจ็บ กัปตันเรือถูกกล่าวหาว่าเมาในเวลาที่เกิดการชน ซึ่งอาจมีส่วนทำให้เกิดอุบัติเหตุ
== หมายเหตุ ==
== ดูเพิ่ม ==
ปูซาน
การขนส่งในประเทศเกาหลีใต้
== อ้างอิง ==
== แหล่งข้อมูลอื่น ==
ควังอัน
สะพานแขวน
สิ่งก่อสร้างตั้งแต่ พ.ศ. 2545
ควังอัน
ตำรวจสนาม

ตำรวจสนาม เป็นกองกำลังตำรวจของไทยในอดีต สังกัดกรมตำรวจ มีบทบาทสำคัญในช่วงกรณีพิพาทอินโดจีนและช่วงสงครามมหาเอเชียบูรพา
==ประวัติ==
ในช่วงที่ประเทศไทยได้เข้าสู่กรณีพิพาทอินโดจีน ซึ่งเป็นสงครามที่มีขอบเขตกว้างขวางในฝั่งพรมแดนไทยด้านตะวันออก ที่ติดกับดินแดนลาวและดินแดนกัมพูชาของประเทศฝรั่งเศสนั้น นอกจากกองกำลังทหารที่ถูกระดมเข้าทำหน้าที่ในการทำสงครามแล้ว รัฐบาลได้จัดตั้งกองตำรวจสนามขึ้น เพื่อให้เกิดความคล่องตัวในการสนับสนุนการรบในบริเวณที่มีการสู้รบและบริเวณใกล้เคียงหรือพื้นที่ล่อแหลม และมีขีดความสามารถในการสู้รบต่างจากตำรวจทั่วไป เช่น การใช้อาวุธสงคราม เป็นต้น โดยตำรวจสนามได้สนับสนุนการสู้รบในบทบาทต่าง ๆ เช่น การข่าว การปกครองและการรักษาความสงบเรียบร้อยในพื้นที่ยึดครองของประเทศไทยเพื่อสนับสนุนหน่วยทหารในการรักษาพื้นที่บางแห่งที่อยู่ห่างไกล เป็นต้น ตลอดจนเข้าทำการสู้รบกับข้าศึกในบางแห่งในระหว่างสงครามจนกระทั่งสิ้นสุดสงครามโลกครั้งที่ 2 โดยมีตำรวจสนามเสียชีวิตในช่วงสงครามดังกล่าวอย่างน้อย 12 ราย
กองตำรวจสนามถูกยุบเลิกไปภายหลังจากสิ้นสุดสงครามโลกครั้งที่ 2
== อ้างอิง ==
== แหล่งข้อมูลอื่น ==
‘อนุสาวรีย์ชัยสมรภูมิ’ สัญลักษณ์ของทหารผ่านศึก นักรบที่มีคุณค่ายิ่งแก่แผ่นดินไทย : โดย พลโท ทวี แจ่มจำรัส
สำนักงานตำรวจแห่งชาติ
ประเทศไทยในสงครามโลกครั้งที่สอง
มาร์เซ็ล ซาบิทเซอร์

มาร์เซ็ล ซาบิทเซอร์ (Marcel Sabitzer; เกิด 17 มีนาคม ค.ศ. 1994) เป็นนักฟุตบอลชาวออสเตรีย ปัจจุบันเล่นในตำแหน่งกองกลางหรือกองหน้าให้แก่โบรุสซีอาดอร์ทมุนท์ในบุนเดิสลีกา และทีมชาติออสเตรีย เขาเป็นบุตรชายของอดีตนักฟุตบอลทีมชาติออสเตรียอย่าง แฮร์ฟรีท ซาบิทเซอร์ และเป็นลูกพี่ลูกน้องกับโทมัส ซาบิทเซอร์
ซาบิทเซอร์ลงเล่นให้แก่ทีมชาติออสเตรียเป็นครั้งแรกเมื่อวันที่ 5 มิถุนายน ค.ศ. 2012 ในนัดที่เสมอกับโรมาเนียแบบไม่มีประตู
== สโมสรอาชีพ ==
ซาบิทเซอร์ได้เล่นให้แก่สโมสรอัทมีราวัคเคอร์เมิดลิงระหว่างเดือนกันยายน ค.ศ. 2010 ถึงเดือนมกราคม ค.ศ. 2013 เขาทำ 2 ประตูจากการลงเล่น 8 นัดในออสเตรียนบุนเดิสลีกาฤดูกาล 2010–11 ต่อมาเขาได้ย้ายไปเล่นให้แก่ราพีทวีนระหว่างเดือนมกราคม ค.ศ. 2013 ถึงเดือนมิถุนายน ค.ศ. 2014
ในวันที่ 30 พฤษภาคม ค.ศ. 2014 ซาบิทเซอร์เซ็นสัญญา 4 ปีกับแอร์เบ ไลพ์ซิช และถูกปล่อยยืมตัวให้แก่เร็ดบุลซัลทซ์บวร์คเป็นเวลาหนึ่งฤดูกาล ต่อมาในวันที่ 1 เมษายน ค.ศ. 2016 เขาต่อสัญญากับสโมสรจนถึง ค.ศ. 2021 หลังจากนั้น เขาก็ได้กลับสู่แอร์เบ ไลพ์ซิช ในฤดูกาล 2015–16 โดยในฤดูกาลนั้น เขาทำ 8 ประตูจากการลงเล่น 34 นัด ต่อมาในฤดูกาล 2016–17 เขาทำ 9 ประตูจากการลงเล่น 33 นัด และในฤดูกาล 2017–18 เขาทำ 5 ประตูจากการลงเล่น 34 นัด
ในวันที่ 10 มีนาคม ค.ศ. 2020 ซาบิทเซอร์ทำคนเดียว 2 ประตูในนัดที่เปิดบ้านเอาชนะทอตนัมฮอตสเปอร์ 3–0 ในยูฟ่าแชมเปียนส์ลีก รอบ 16 ทีมสุดท้าย ทำให้ไลพ์ซิชมีประตูรวมชนะสเปอร์ 4–0 ผ่านเข้าสู่รอบก่อนรองชนะเลิศได้เป็นครั้งแรกในประวัติศาสตร์สโมสร
== เกียรติประวัติ ==
เร็ดบุลซัลทซ์บวร์ค
ออสเตรียนบุนเดิสลีกา: 2014–15
ออสเตรียนคัพ: 2014–15
ไบเอิร์นมิวนิก
บุนเดิสลีกา: 2021–22
เดเอ็ฟเอ็ล-ซูเพอร์คัพ: 2022
แมนเชสเตอร์ยูไนเต็ด
อีเอฟแอลคัพ: 2022–23
เอฟเอคัพ: รองชนะเลิศ: 2022–23
รางวัลส่วนตัว
นักฟุตบอลออสเตรียยอดเยี่ยมแห่งปี: 2017
== อ้างอิง ==
== แหล่งข้อมูลอื่น ==
นักฟุตบอลชาวออสเตรีย
ผู้เล่นในออสเตรียนฟุตบอลบุนเดิสลีกา
ผู้เล่นในบุนเดิสลีกา
ผู้เล่นในพรีเมียร์ลีก
ผู้เล่นในซไวเทอบุนเดิสลีกา
ผู้เล่นสโมสรกีฬาราพีทวีน
ผู้เล่นสโมสรฟุตบอลเร็ดบุลซัลทซ์บวร์ค
ผู้เล่นแอร์เบ ไลพ์ซิช
ผู้เล่นสโมสรฟุตบอลไบเอิร์นมิวนิก
ผู้เล่นโบรุสซีอาดอร์ทมุนท์
ผู้เล่นสโมสรฟุตบอลแมนเชสเตอร์ยูไนเต็ด
นักฟุตบอลทีมชาติออสเตรีย
ผู้เล่นในฟุตบอลชิงแชมป์แห่งชาติยุโรป 2016
ผู้เล่นในฟุตบอลชิงแชมป์แห่งชาติยุโรป 2020
กองหน้าฟุตบอล
กองกลางฟุตบอล
ปีกฟุตบอล
บุคคลจากรัฐโอแบร์เอิสเตอร์ไรช์
ศักยภาพก่อโรค

ศักยภาพก่อโรค (virulence) เป็นความสามารถของจุลชีพในการติดเชื้อหรือก่อความเสียหายต่อตัวถูกเบียน
ในบริบทของยีนสำหรับระบบยีน ซึ่งมักใช้ในพืช ศักยภาพก่อโรคหมายความถึงความสามารถของจุลชีพก่อโรคในการติดเชื้อตัวถูกเบียนที่ต้านทาน ในบริบทอื่นส่วนใหญ่ โดยเฉพาะในระบบสัตว์ ศักยภาพก่อโรคหมายความถึงระดับความเสียหายที่จุลชีพก่อต่อตัวถูกเบียน ความสามารถก่อโรค (pathogenicity) ของสิ่งมีชีวิตตัดสินจากปัจจัยศักยภาพก่อโรค
ในนิเวศวิทยา ศักยภาพก่อโรคเป็นการเสียความแข็งแรงของตัวถูกเบียนที่ปรสิตชักนำ อาจเข้าใจศักยภาพในแง่ของสาเหตุใกล้ชิด คือ ลักษณะจำเพาะของจุลชีพที่ทำให้ตัวถูกเบียนป่วย และเป็นสาเหตุสุดท้าย คือ แรงกดดันทางวิวัฒนาการซึ่งนำไปสู่ลักษณะที่ก่อโรคได้ในสายพันธุ์จุลชีพก่อโรค
== อ้างอิง ==
วิทยาไวรัส